cyanic-selkie/wikianc huggingface dataset:
Μάχη της Πετρόης
Αρχικές κινήσεις
Φοβούμενοι ότι το σχέδιο τους επρόκειτο να ανακαλυφθεί, οι ανατολικοί στρατηγοί ένιωσαν αναγκασμένοι να δράσουν. Οι συνωμότες που κατοικούσαν στο θέμα των Ανατολικών, Ρωμανός Σκληρός, Μιχαήλ Βούρτζης, Νικηφόρος Βοτανειάτης και οι γιοι του Βασιλείου Αργυρού, έσπευσαν να βρουν τον Ισαάκιο Κομνηνό στα κτήματά του κοντά στην Κασταμώνα της Παφλαγονία και στις 8 Ιουνίου 1057, σε μια θέση που ονομαζόταν Γουνάρια, τον ανακήρυξαν. αυτοκράτορα. Δεν είναι σαφές, εάν κάποιος από τους αντάρτες είχε τη διοίκηση των στρατευμάτων. Μάλλον, σύμφωνα με τον Καλδέλλη, «έπρεπε να ψάξουν για υποστήριξη μεταξύ των αξιωματικών και των στρατιωτών και να πλαστογραφήσουν για τους εαυτούς τους εντολές αυτοκρατορικού διορισμού». Έτσι ο σχεδόν σύγχρονος ιστορικός Ιωάννης Σκυλίτζης αναφέρει, ότι ο Κεκαυμένος έπρεπε να πλαστογραφήσει αυτοκρατορικές επιστολές, για να κινητοποιήσει τα τάγματα (συντάγματα) του θέματος της Αρμενίας, φαινομενικά για να βαδίσουν εναντίον του Σελτζούκου οπλαρχηγού Σαμούχ. Από αυτά τα τάγματα, τρία αποτελούντο από μισθοφόρους —δύο Φράγκους και έναν Ρώσο— και δύο ήταν γηγενείς Ρωμαίοι —αυτοί της Κολωνίας και της Χαλδίας. Συγκεντρώνοντας αυτές τις δυνάμεις στην πεδιάδα της Νικόπολης, ο Κεκαυμένος βάδισε δυτικά για να ενωθεί με τους Κομνηνούς.
Ταυτόχρονα, τα δυτικά συντάγματα, και τα ανατολικά του Ανατολικού θέματος και του θέματος των Χαρσιανών, παρέμειναν πιστά στον Μιχαήλ ΣΤ΄. Ο Αυτοκράτορας έθεσε αυτή τη δύναμη υπό τις διαταγές του ευνούχου της Θεοδώρας, του πρόεδρου Θεοδώρου, που ήταν ο δομέστικος των Σχολών (αρχιστράτηγος) της Ανατολής, και του μάγιστρου Ααρών, κουνιάδου του Ισαάκιου. Σε αντίθεση με προηγουμένως, τώρα «έκανε στους διοικητές και τους στρατιώτες τιμές, δώρα και εξωφρενικές επιχορηγήσεις χρημάτων», για να εξασφαλίσει την πίστη τους. Ο πιστός στρατός πέρασε στη Μ. Ασία στη Χρυσόπολη και συγκεντρώθηκε στη Νικομήδεια, ελέγχοντας την απευθείας διαδρομή προς την πρωτεύουσα. Προοδευτικά αποσπάσματα στάλθηκαν, για να γκρεμίσουν τη γέφυρα του Σαγγάριου, ενώ ο στρατός δημιούργησε ένα οχυρωμένο στρατόπεδο στο όρος Σοφόν (σημερινό Sapanca Dağı). Αφήνοντας την οικογένειά του με τον αδελφό του στο φρούριο της Πεμόλισσας στις όχθες του ποταμού Άλυος, ο Κομνηνός με τη σειρά του προχώρησε αργά δυτικά προς την Κωνσταντινούπολη. Βρίσκοντας τον αυτοκρατορικό στρατό να εμποδίζει την απευθείας διαδρομή προς την πρωτεύουσα, ο Κομνηνός έστριψε νότια και κατέλαβε τη Νίκαια ως βάση των επιχειρήσεων του. Στη συνέχεια δημιούργησε το δικό του οχυρωμένο στρατόπεδο περίπου 12 στάδια (2,2 χλμ.) βόρεια της πόλης.
Η μάχη
εναλλ.=Photo of the obverse and reverse of a medieval gold coin, showing Christ Pantokrator on a throne and a Byzantine emperor wielding an unsheathed sword|μικρογραφία|300εσ|Χρυσό ισταμένον από τον Ισαάκιο Α΄ Κομνηνό. Η πολεμική του στάση (φέρει γυμνό σπαθί) είναι μοναδική μεταξύ των Βυζαντινών Αυτοκρατορικών νομισμάτων. Επιγρ.: IHS. X[R]IS. REX REGNANTIUM / ICAAKIOC BACILEYC ΡΩΜ.
Και οι δύο πλευρές έστειλαν στρατιώτες έξω για να ψάξουν και να μαζέψουν ξύλα, και σε αρκετές ημέρες, οι στρατιώτες και από τα δύο στρατόπεδα, συχνά φίλοι ή συγγενείς, συναντήθηκαν μεταξύ τους και προσπάθησαν να πείσουν την άλλη πλευρά να αυτομολήσει. Αρχικά, οι διοικητές των δύο στρατών προσπάθησαν να το εκμεταλλευτούν, στέλνοντας «άνδρες επιδέξιους στα επιχειρήματα» για να παρακινήσουν την άλλη πλευρά να αυτομολήσει, αλλά χωρίς ιδιαίτερο αποτέλεσμα. Τελικά ο Ισαάκιος Κομνηνός διέταξε τους άνδρες του να μείνουν πιο κοντά στο στρατόπεδό τους και να είναι πιο προσεκτικοί στην επαφή με τους νομιμόφρονες. Αυτό ερμηνεύτηκε από τους νομιμόφρονες στρατιώτες ως ένδειξη αδυναμίας και προέτρεψαν τον πρόεδρο Θεόδωρο να πολεμήσει. Διστακτικά, ο τελευταίος συμφώνησε να εγκαταλείψει το Σοφόν και να στρατοπεδεύσει στην Πετρόη, περίπου 15 στάδια ( 2,8 χλμ.) από το στρατόπεδο των ανταρτών.
Τελικά στις 20 Αυγούστου, ο Κομνηνός βάδισε τις δυνάμεις του και τις παρέταξε για μάχη σε μια πεδιάδα που ονομάζεται, σύμφωνα με τον Μιχαήλ Ατταλειάτη, Πολέμων ή Άδης (Άδεις κατά Σκυλίτζη). Ο Κεκαυμένος διοικούσε την αριστερή πτέρυγα, ο Ρωμανός Σκληρός τη δεξιά και ο Κομνηνός τοποθετήθηκε στο κέντρο. Στην αυτοκρατορική πλευρά, ο μάγιστρος Ααρών ήταν τοποθετημένος στην αριστερή πτέρυγα με υπολοχαγούς τον Λύκανθη, τον Πνύμιο τον Ίβηρα (διοικητή των δυνάμεων του Χαρσιανών) και τον πατρίκιο Ράντολφ τον Φράγκο. Ο Βασίλειος Ταρχανειώτης (οι στρατηγοί των δυτικών στρατευμάτων) ήταν τοποθετημένος στα δεξιά και το κέντρο διοικούσε ο πρόεδρος Θεόδωρος.
Στη μάχη που ακολούθησε, η αυτοκρατορική αριστερή πτέρυγα υπό τον Ααρών κατατρόπωσε εντελώς τη δεξιά πτέρυγα των εξεγερμένων. Καταδιώκοντάς τους μέχρι το στρατόπεδο των εξεγερμένων, συνέλαβε εκεί τον Ρωμανό Σκληρό και βρισκόταν στα πρόθυρα της κατάληψης του στρατοπέδου των επαναστατών και της νίκης με αυτό: ο Σκυλίτζης αναφέρει, ότι ο Κομνηνός ήταν στα πρόθυρα της φυγής στη Νίκαια. Ωστόσο, ο Ααρών δίστασε και επέτρεψε στον εξεγερμένο στρατό να ανατρέψει την κατάσταση. Στο κέντρο, ο Κομνηνός άντεξε ενάντια στις βαριές πιέσεις των νομιμοφρόνων. Ο Ψελλός αναφέρει, ότι τέσσερις «Ταυροσκύθες» (αναχρονιστικός όρος για τους Ρώσους) μισθοφόροι προσπάθησαν να τον σκοτώσουν, αλλά απέτυχαν. Πράγματι, επιτιθέμενοι σε αυτόν ταυτόχρονα από δύο πλευρές, οι λόγχες τους κόλλησαν στην πανοπλία του και τον κράτησαν ψηλά, ισορροπημένο στη μέση. Στην αριστερή πτέρυγα των εξεγερμένων, ο Κεκαυμένος κατατρόπωσε την δεξιά πτέρυγα των νομιμοφρόνων, παραβιάζοντας το στρατόπεδό τους και καταστρέφοντας τις σκηνές τους. Καθώς το στρατόπεδο βρισκόταν σε ένα ύψος και ήταν ευρέως ορατό, αυτό ενθάρρυνε τους εξεγερμένους και αποθάρρυνε τους νομιμόφρονες, οι οποίοι κατέρρευσαν και τράπηκαν σε φυγή. Αν και ο Σκυλίτζης γράφει, ότι «πολλοί περισσότεροι αιχμαλωτίστηκαν, παρά σκοτώθηκαν» στη μετέπειτα καταδίωξη, οι νομιμόφρονες υπέστησαν πολλούς σκοτωμούς, συμπεριλαμβανομένων των στρατηγών Μαυροκατάκαλου, Πνυέμιου και Κατζαμούντη. Ο Νικηφόρος Βοτανειάτης κέρδισε ιδιαίτερη φήμη σε αυτό το σημείο: ο Ράντολφο ο Φράγκος πιάστηκε στη μάχη, όταν είδε τον Βοτανειάτη να ηγείται μίας επιθετικής μοίρας. Φωνάζοντας μια πολεμική κραυγή, ο Ράντολφ γύρισε και επιτέθηκε στον Βοτανειάτη: οι δυο τους συνεπλάκησαν σε μονομαχία, μέχρι που έσπασε το σπαθί του Ράντολφ και αιχμαλωτίστηκε.
Συνέπεια
Ενώ τα απομεινάρια του αυτοκρατορικού στρατού αποσύρθηκαν στην πρωτεύουσα, ο Κομνηνός κινήθηκε για να καταλάβει τη Νικομήδεια. Εκεί τον συνάντησαν στις 24 Αυγούστου οι απεσταλμένοι του Αυτοκράτορα: ο Μιχαήλ Ψελλός και οι πρόεδροι Κωνσταντίνος Λειχούδης και Θεόδωρος Αλωπός, οι οποίοι του πρόσφεραν τον τίτλο του καίσαρα —τότε τον ανώτατο τίτλο της Βυζαντινής Αυλής, που σήμαινε τον ορισθέντα διάδοχο — αν σταματούσε την εξέγερσή του. Αν και αυτές οι προτάσεις απορρίφθηκαν δημόσια, ιδιωτικά ο Κομνηνός έδειξε πιο ανοιχτός στη διαπραγμάτευση και του υποσχέθηκαν την ιδιότητα του συναυτοκράτορα. Κατά τη διάρκεια αυτών των μυστικών διαπραγματεύσεων, ξέσπασε ταραχή υπέρ των Κομνηνών στην Κωνσταντινούπολη. Όταν οι απεσταλμένοι επέστρεψαν στην πρωτεύουσα στις 29 Αυγούστου, είχαν υποστηρίξει την υπόθεση των επαναστατών και, με τη βοήθεια του πατριάρχη Μιχαήλ Κηρουλάριου, άρχισαν να συνωμοτούν υπέρ του. Στις 31 Αυγούστου ο Κηρουλάριος έπεισε τον Μιχαήλ ΣΤ΄ να παραιτηθεί υπέρ του Κομνηνού, ο οποίος εισήλθε στην Κωνσταντινούπολη την 1η Σεπτεμβρίου και στέφθηκε Αυτοκράτορας την ίδια μέρα.
Με τη λήξη της Μακεδονικής δυναστείας, ο Ισαάκιος Α΄ έγινε ο πρώτος ισχυρός στρατιωτικός, που σφετερίστηκε την εξουσία από τον 9ο αι. Άλλοι ισχυροί στρατηγοί, όπως ο Ρωμανός Α΄ Λεκαπηνός (βασ. 920–944 ) ή Νικηφόρος Β΄ Φωκάς (βασ. 963–969 ) είχαν επίσης σφετεριστεί τον θρόνο υπό τους Μακεδόνες Αυτοκράτορες, αλλά είχαν βασιλεύσει δίπλα στους νόμιμους ηγεμόνες. Αυτό αντικατοπτρίστηκε στο νόμισμα που κόπηκε με το όνομά του, το οποίο τον έδειχνε (μόνο αυτόν από όλους του Αυτοκράτορες) να κρατά ένα συρμένο σπαθί. Ενώ μπορεί απλώς να υποδείκνυε την πρόθεσή του να αποκαταστήσει την «ικανή στρατιωτική κυριαρχία» (Καλδέλλης), έγινε κατανοητό ως αξίωση να κυβερνά με δικαίωμα κατάκτησης, ακόμη και ως έκφραση μιας ασεβούς πεποίθησης «ότι τα επιτεύγματά του δεν προέρχονταν από τον Θεό, αλλά από τη δική του ανδρεία». Ο Ισαάκιος Α΄ προσπάθησε να μεταρρυθμίσει τη γραφειοκρατία και το δημοσιονομικό σύστημα της Αυτοκρατορίας, καθώς και να αποκαταστήσει τη στρατιωτική της δύναμη, αλλά οι μεταρρυθμίσεις του προκάλεσαν μεγάλη αντίθεση. Όλο και πιο απομονωμένος πολιτικά, και πιθανότατα αποκαρδιωμένος, κατά τη διάρκεια μιας ασθένειας τον Νοέμβριο του 1059 παραιτήθηκε υπέρ του Κωνσταντίνου Ι΄ Δούκα.
Δευτερεύουσες πηγές
Κατηγορία:Ιστορία της Επαρχίας της Προύσας Κατηγορία:Μάχες της Βυζαντινής Αυτοκρατορίας
Κοινότητα Φαλάνθης Μεσσηνίας
μικρογραφία|Ο Ενοριακός Ιερός Ναός του [[Άγιος Δημήτριος|Αγίου Δημητρίου, στη Φαλάνθη Μεσσηνίας.]]μικρογραφία|Ο Ενοριακός Ιερός Ναός του [[Άγιος Διονύσιος Ζακύνθου|Αγίου Διονυσίου, στο Χωματερό.]][[Αρχείο:Μονή Αγίων Θεοδώρων, Κορώνη 1499.jpg|μικρογραφία|Η Ιερά Μονή Αγίων Θεοδώρων (Παναγία Γριβιτσιανή), στο [[Χωματερό Μεσσηνίας|Χωματερό]].]]Η Κοινότητα Φαλάνθης, είναι μία από τις 10 Κοινότητες της Δημοτικής Ενότητας Κορώνης, του Δήμου Πύλου-Νέστορος και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Αποτελείται από 3 οικισμούς, τη Φαλάνθη, το Χωματερό και το Μυστράκι. Έχει έδρα τη Φαλάνθη και πληθυσμό 181 κατοίκους, σύμφωνα με την Απογραφή του 2011.
Χάρτης
<mapframe latitude="36.783992" longitude="21.831894" zoom="12" width="1000" height="500" align="center" /> Κατηγορία:Δήμος Πύλου - Νέστορος Κατηγορία:Δημοτική Ενότητα Κορώνης
Ελισέο Σαλάζαρ
Ο Ελισέο Σαλάζαρ (γεν. στο Σαντιάγο στις 14 Νοεμβρίου του 1954 είναι Χιλιανός οδηγός αγώνων. Στη Φόρμουλα 1 βρέθηκε απ' το 1981 μέχρι και το 1983. Συμμετείχε συνολικά σε 37 γκραν πρι με πρώτο αυτό των Δυτικών ΗΠΑ του 1981 και το τελευταίο το βελγικό του 1983.
Ο Σαλαζάρ δεν ανέβηκε σε κανένα αγώνα στο βάθρο των νικητών, δεν είχε καμία pole position και δεν σημείωσε κανέναν ταχύτερο γύρο. Συνολικά στην πορεία του στη Φόρμουλα 1 συγκέντρωσε 3 βαθμούς.
Σαλάζαρ Ελισέο
ΦΚ Ορνταμπασί
Η  ΦΚ Ορντάμπασι (καζακικά: Ордабасы футбол клубы) είναι μια ποδοσφαιρική ομάδα από την πόλη Σιμκέντ του Καζακστάν. Ιδρύθηκε το 1998 με την επωνυμία «Ντοστίκ» (σημαίνει Φιλία στα καζακικά) κατόπιν συγχώνευσης των δυο προυπάρχοντων τοπικών συλλόγων, της «ΦΚ Ζιγκέρ - Жігер (με έτος ίδρυσης το 1949) και της «ΦΚ Τομιρίς» -Томирис (με έτος ίδρυσης το 1992). Το 2003, άλλαξε σε το όνομά της σε "Ορντάμπασι". Έδρα της ομάδας είναι το Kajymukan Munaitpasov Stadium, χωρητικότητας 20000 θεατών. Κατά το μεγαλύτερο διάστημα της ιστορίας της, η ομάδα αγωνίζεται στην κορυφαία ποδοσφαιρική κατηγορία του Καζακστάν. Το 2011 κατέκτησε για πρώτη φορά το Κύπελλο Καζακστάν και την επόμενη χρονιά το Σούπερ Καπ. Το 2017 κατέλαβε την τρίτη θέση στο πρωτάθλημα του Καζακστάν. Στις 14 Νοεμβρίου 2022, η ομάδα κατέκτησε το δεύτερο Κύπελλο Καζακστάν στην ιστορία της, επικρατώντας στον τελικό με 5-4 (στη διαδικασία των πέναλτι) της ΦΚ Ακζαΐικ.
Εξωτερικοί σύνδεσμοι
Κατηγορία:Ποδοσφαιρικές ομάδες Καζακστάν Κατηγορία:Ιδρύσεις ποδοσφαιρικών ομάδων το 1998
Βουβάς Χανίων
Ο Βουβάς είναι οικισμός της κοινότητας Ασφένδου του δήμου Σφακίων στην περιφερειακή ενότητα Χανίων της Κρήτης. Σύμφωνα με την απογραφή του 2011, ο πληθυσμός του ανέρχεται στους 142 κατοίκους.
Γενικά και ιστορικά στοιχεία
Ο Βουβάς βρίσκεται σε υψόμετρο 190 μέτρων, 2 χιλιόμετρα από τη θάλασσα. Οι κάτοικοί του χρησιμοποιούν το χωριού Ασφένδου ως θερινή κατοικία. Αναφέρεται στην επαρχία Σφακίων από τον Φραντσέσκο Μπαρότσι το 1577. Σύμφωνα με την αιγυπτιακή απογραφή του 1834, στο Βουβά κατοικούσε μια χριστιανική οικογένεια.
Στις 16 Δεκεμβρίου του 1866, πραγματοποιήθηκε στον Βουβά γενική συνέλευση των οπλαρχηγών του Ηρακλείου και της Ρεθύμνης, στην οποία αποφασίστηκε η σύσταση επαναστατικής κυβέρνησης και η αποστολή πληρεξούσιων στην Αθήνα προκειμένου να ζητηθεί βοήθεια από την ελληνική κυβέρνηση. Το καλοκαίρι του επόμενου έτους, ο Βουβάς καταστράφηκε από τον Ομέρ πασά, ως αντίποινα για τις επιτυχίες των επαναστατών.
Στην απογραφή του 1881 αναφέρεται στον δήμο Νίμπρου, όπου μαζί με το Ασφένδου, τα Κολοκάσια και τα Νομικιανά είχε 430 κατοίκους. Μετά την ένωση της Κρήτης με την Ελλάδα, υπήχθη μέχρι το 1997 στην επαρχία Σφακίων του νομού Χανίων, ενώ έκτοτε υπάγεται στον δήμο Σφακίων.
Αξιοθέατα
Στο χωριό βρίσκονται οι βυζαντινές εκκλησίες της Αγίας Παρασκευής και του Σωτήρος Χριστού, αμφότερες τοιχογραφημένες, αλλά σε κακή κατάσταση. Οι τοιχογραφίες της Αγίας Παρασκευής απεικονίζουν τιμωρίες κολασμένων, την Ανάληψη, τον Ευαγγελισμό κλπ.
Απογραφές πληθυσμού
Η δημογραφική πορεία του χωριού σύμφωνα με τις απογραφές:
Παραπομπές
Κατηγορία:Χωριά του νομού Χανίων Κατηγορία:Σφακιά
Φρειδερίκος Θ΄ του Χοεντσόλερν
Ο Φρειδερίκος Θ΄ ο μέλας κόμης, γερμ. Friedrich IX der schwarze graf (απεβ. 1377-79) από τον Οίκο των Χοεντσόλερν-Σουαβίας ήταν κόμης του Χοεντσόλερν (1339-1379).
Βιογραφία
Ήταν ο δευτερότοκος γιος του Φρειδερίκου Η΄ κόμη του Χοεντσόλερν.
Το 1339 διαδέχθηκε τον μεγαλύτερο αδελφό του Φριτς Β΄. Το 1342 συμφώνησε με τον νεότερο κλάδο Τσόλερν-Σάλκσμπουρκ τη διαδοχή να είναι στον πρεσβύτερο των αρρένων. Ήταν διοικητής μεγάλης στρατιωτικής δύναμης και έγινε λοχαγός στην "Ομάδα του Λέοντος", ενός σημαντικού οργανισμού των ευγενών της Σουαβίας. Το 1344 διαίρεσε την επικράτεια με τον μικρότερο αδελφό του Φρειδερίκο του Στρασβούργου.
Περί το 1278 απεβίωσε και τον διαδέχθηκε ο πρωτότοκος γιος του Φρειδερίκος Ι΄. Αυτόν διαδέχθηκε ο εξάδελφός του Φρειδερίκος ΙΑ΄.
Οικογένεια
Νυμφεύτηκε το 1341 την Αδελαΐδα απεβ. μετά το 1385, κόρη του Μπούχαρτ Ε΄ κόμη του Χόενμπερκ-Βίλντενμπουρκ και είχε τέκνα:
Παραπομπές
Κατηγορία:Οίκος των Χοεντσόλερν
Ευρωπαϊκό Πανεπιστήμιο Κύπρου
Το Ευρωπαϊκό Πανεπιστήμιο Κύπρου (EUC) είναι ένα ιδιωτικό πανεπιστήμιο με έδρα τη Λευκωσία, την πρωτεύουσα της Κύπρου, το οποίο μετεξελίχθηκε από το Cyprus College (έτος ίδρυσης 1961), το αρχαιότερο πανεπιστημιακό ίδρυμα στην Κύπρο. Το EUC ακολουθεί μια συγκεκριμένη πολιτική εισδοχής με βάση τo προηγούμενο ακαδημαϊκό ιστορικό και τις επιδόσεις των φοιτητών. Επί του παρόντος, στο ίδρυμα είναι εγγεγραμμένοι περισσότεροι από 8.500 φοιτητές, οι οποίοι δύνανται να λάβουν διεθνώς αναγνωρισμένους τίτλους σπουδών προπτυχιακού, μεταπτυχιακού και διδακτορικού επιπέδου. Οι φοιτητές βαθμολογούνται με βάση το Ευρωπαϊκό Σύστημα Μεταφοράς και Συσσώρευσης Πιστωτικών Μονάδων (ECTS).
Το EUC είναι φημισμένο για τον προσανατολισμό του στην απασχολησιμότητα των φοιτητών του, για την επένδυσή του στην καινοτομία υψηλής τεχνολογίας και τη διασύνδεσή του με τη βιομηχανία και την κοινωνία.
Το Start-up Center powered by Microsoft βρίσκεται στην Πανεπιστημιούπολη και ως κέντρο Νεοσύστατων επιχειρήσεων αποτελεί την εξέλιξη του κέντρου καινοτομίας της Microsoft. Λειτουργεί ως πηγή χρηματοδότησης και υποστήριξης, προωθώντας συνεργασίες μεταξύ επιχειρηματιών και πρωτοπόρων δημιουργών στην ευρύτερη περιοχή και είναι ανοιχτό σε φοιτητές, καθηγητές, ερευνητές, επαγγελματίες πληροφορικής και επενδυτές. Το Κέντρο ενισχύει τους tech entrepreneurs, υποστηρίζοντας και βελτιώνοντας τις ιδέες τους, συμβάλλοντας – κατά τρόπο ουσιαστικό – στην εισαγωγή των εν λόγω ιδεών στην αγορά, με την παροχή της απαραίτητης δικτύωσης και πόρων.
Ιστορία
Το ίδρυμα ιδρύθηκε το 1961 από τον Ιωάννη Γρηγορίου ως το πρώτο Κολλέγιο στην Κύπρο για σπουδές στα οικονομικά με την επωνυμία «Cyprus College». Το κολλέγιο μετεξελίχθηκε σε Ευρωπαϊκό Πανεπιστήμιο Κύπρου το 2007, βάσει του νόμου περί ιδιωτικών Πανεπιστημίων της Κυπριακής Δημοκρατίας. Όλα τα Προπτυχιακά, Μεταπτυχιακά και Διδακτορικά προγράμματα σπουδών έχουν εγκριθεί από τον Κυπριακό Φορέα Διασφάλισης και Πιστοποίησης της Ποιότητας της Ανώτερης Εκπαίδευσης (ΔΙΠΑΕ) και αναγνωρίζονται διεθνώς. Το Ευρωπαϊκό Πανεπιστήμιο Κύπρου συνεργάζεται με αρκετά πανεπιστήμια σε όλο τον κόσμο. Συμμετέχει στο πρόγραμμα Erasmus+ προσφέροντας την δυνατότητα στους φοιτητές, τους ακαδημαϊκούς και το προσωπικό του  να σπουδάζουν, να επιμορφώνονται και να αποκτούν εμπειρίες  σε πολλά πανεπιστήμια στην Ευρώπη και στον κόσμο. Ο πρώην Πρόεδρος των Ηνωμένων Πολιτειών Αμερικής Μπιλ Κλίντον επισκέφθηκε, το 2012, το Ευρωπαϊκό Πανεπιστήμιο Κύπρου ως Επίτιμος Καγκελάριος των Πανεπιστημίων Laureate International. Ο πρώην Πρόεδρος μίλησε για την Κοινωνική Ευθύνη, τη Νεανική Ηγεσία και την αύξηση της πρόσβασης στην τριτοβάθμια εκπαίδευση. Ανήκει στον διεθνή οργανισμό Galileo Global Education, τον μεγαλύτερο οργανισμό πανεπιστημιακής εκπαίδευσης στην Ευρώπη με ένα δίκτυο 54 ιδρυμάτων σε 13 χώρες με σύνολο φοιτητών που ξεπερνά τις 170,000.
Σχολές και Τμήματα
Στο Ευρωπαϊκό Πανεπιστήμιο Κύπρου λειτουργούν 6 Σχολές:
=== Σχολή Διοίκησης Επιχειρήσεων ===
=== Σχολή Επιστημών της Αγωγής, Ανθρωπιστικών και Κοινωνικών Επιστημών  ===
=== Σχολή Θετικών Επιστημών ===
=== Νομική Σχολή ===
Η Νομική Σχολή του Ευρωπαϊκού Πανεπιστημίου Κύπρου είναι η πρώτη αυτόνομη Νομική Σχολή στην Κύπρο, αναγνωρισμένη από το Νομικό Συμβούλιο της Κυπριακής Δημοκρατίας. Το εν λόγω γεγονός δίνει τη δυνατότητα στους αποφοίτους να εγγραφούν στον Δικηγορικό Σύλλογο Κύπρου και στους Δικηγορικούς Σύλλογους της Ελλάδας.
=== Ιατρική Σχολή ===
Οι φοιτητές διδάσκονται και εκπαιδεύονται στην Κύπρο. Δεν απαιτείται «προ-ιατρική» εκπαίδευση, δεδομένου ότι το πρόγραμμα σπουδών παρέχει μια ολοκληρωμένη εκπαίδευση στις θεμελιώδεις επιστήμες. Η Ιατρική Σχολή του Ευρωπαϊκού Πανεπιστημίου Κύπρου είναι διαπιστευμένη από τον Φορέα Διασφάλισης και Πιστοποίησης της Ποιότητας της Ανώτερης Εκπαίδευσης (ΔΙΠΑΕ), από το World Federation for Medical Education (WFME), εγκεκριμένη από τον Ελληνικό Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ) και εγγεγραμμένη στο Foundation for Advancement of International Medical Education and Research (FAIMER). Οι βραβευθέντες με Νόμπελ, βιοχημικός Tomas Lindahl (Χημεία 2015) και βιοχημικός Robert Huber (Χημεία 1988) αποτελούν μέλη του ακαδημαϊκού προσωπικού της Ιατρικής Σχολής, ενώ η Βιοχημικός Άντα Γιονάτ (Χημεία 2009) και ο Βιοχημικός Jean-Marie Lehn (Χημεία 1987) έχουν αναγορευθεί Επίτιμοι Καθηγητές της Σχολής. Το 2017, η Σχολή προσέφερε το 1ο Πρόγραμμα Οδοντιατρικής στην Κύπρο. Η Ιατρική Σχολή του ΕΠΚ είναι πλέον επίσημα αναγνωρισμένη από το Ευρωπαϊκό Κοινοβούλιο και το Συμβούλιο στην πλατφόρμα Internal Market Information System (ΙΜΙ). Οι φοιτητές προέρχονται από πολλές χώρες όπως Αυστρία, Γαλλία, Γερμανία, Ελλάδα, Λουξεμβούργο, Πολωνία, Σουηδία, Ρωσία, Ηνωμένα Αραβικά Εμιράτα, Ηνωμένο Βασίλειο, ΗΠΑ και Κύπρο.
Παράρτημα Ιατρικής Σχολής στη Φρανκφούρτη Το Ευρωπαϊκό Πανεπιστήμιο Κύπρου, ίδρυσε Παράρτημα της Ιατρικής Σχολής στη Φρανκφούρτη το 2022, προσφέροντας το πτυχίο Ιατρικής (MD Medicine) στη Γερμανία. Το Πτυχίο διδάσκεται εξ ολοκλήρου στην Αγγλική γλώσσα, έχει διάρκεια 6 χρόνια, με συνολικό φόρτο 360 ECTS. Οι φοιτητές και οι φοιτήτριες ολοκληρώνουν 5,500 ώρες θεωρητικής και πρακτικής εκπαίδευσης.
=== Οδοντιατρική Σχολή ===
Η Οδοντιατρική Σχολή προσφέρει πενταετές Πτυχίο Οδοντιατρικής DBS, που διεξάγεται στα Αγγλικά. Το πρόγραμμα ακολουθεί τις κατευθυντήριες γραμμές σχετικά με το προφίλ και τις ικανότητες για τον πτυχιούχο Ευρωπαίο Οδοντίατρο, το οποίο έχει εγκριθεί από την Ένωση Οδοντιατρικής Εκπαίδευσης στην Ευρώπη (Association of Dental Education in Europe, ADEE).
Οδοντιατρική Κλινική στην Πανεπιστημιούπολη
Η Οδοντιατρική κλινική λειτουργεί στην πανεπιστημιούπολη του EUC και χρησιμοποιείται για την εκπαίδευση των φοιτητών Οδοντιατρικής για την απόκτηση βασικών οδοντιατρικών δεξιοτήτων και κλινικών ικανοτήτων.
Μονάδα Εξ Αποστάσεως Εκπαίδευσης
Η Μονάδα ιδρύθηκε το 2013 και έχει αναπτυχθεί με ραγδαίο ρυθμό, προσφέροντας εύκολη πρόσβαση σε ευκαιρίες εκπαίδευσης σε μεγάλο αριθμό φοιτητών ή επαγγελματιών που δεν μπορούν να παρακολουθήσουν ένα συμβατικό πρόγραμμα σπουδών λόγω γεωγραφικών, επαγγελματικών, οικογενειακών ή άλλων περιορισμών. Ανταποκρινόμενη στην αυξανόμενη ανάγκη για μάθηση μέσω εναλλακτικών εκπαιδευτικών προγραμμάτων, η Μονάδα Εξ Αποστάσεως Εκπαίδευσης συμβάλλει στην προώθηση ισότιμων ευκαιριών εκπαίδευσης. Σε συνεργασία με τις σχολές του Πανεπιστημίου, η Μονάδα Εξ Αποστάσεως Εκπαίδευσης προσφέρει προπτυχιακά και μεταπτυχιακά Προγράμματα σε διάφορους κλάδους όπως Εκπαίδευτική Ηγεσία, Μουσική Παιδαγωγική, Ψυχολογία, Δημόσια Υγεία, Δημόσια Διοίκηση, Συμβουλευτική και Επαγγελματικό Προσανατολισμό, Cybersecurity, Artificial Intelligence, Διοίκηση Επιχειρήσεων, ΜΒΑ, Marketing and Communications, Αγγλικές Σπουδές, Ελληνικές Σπουδές, Ποινικό Δίκαιο, Δημόσιο Δίκαιο, Διεθνές Εμπορικό Δίκαιο, Ψυχική Υγεία Παιδιού και Εφήβου, Ειδική και Ενιαία Εκπαίδευση, Τεχνολογίες Μάθησης και Επικοινωνίας και Εκπαίδευση STEAM, Medical Education και Λογοπαθολογία. Τα προγράμματα αυτά προσφέρονται στα Ελληνικά ή / και στα Αγγλικά. Όλα τα προγράμματα εξ αποστάσεως εκπαίδευσης είναι πλήρως αναγνωρισμένα στην Κύπρο από το Υπουργείο Παιδείας, Πολιτισμού, Αθλητισμού και Νεολαίας και στην Ελλάδα από τον ΔΟΑΤΑΠ.
Βραβεία και Αναγνώριση
Times Higher Education Το Ευρωπαϊκό Πανεπιστήμιο Κύπρου κατατάχθηκε ανάμεσα στα 201+ καλύτερα πανεπιστήμια στο κόσμο στους τομείς της καινοτομίας, επιχειρηματικότητας και υποδομών.
HR Excellence in Research Το Σεπτέμβριο του 2017, απονεμήθηκε στο Ευρωπαϊκό Πανεπιστήμιο Κύπρου το λογότυπο ‘HR Excellence in Research’.
ECTS Label Στο ΕΠΚ απονεμήθηκε το Ευρωπαϊκό Σύστημα Μεταφοράς και Συσσώρευσης Πιστωτικών Μονάδων από την Ευρωπαϊκή Επιτροπή.
Ιατρική Σχολή Στην Ιατρική Σχολή του EUC έχει απονεμηθεί το πρώτο βραβείο για τις καλύτερες ιατρικές εγκαταστάσεις και το πρώτο βραβείο για τις καλύτερες ιατρικές λύσεις στον διαγωνισμό Crestron International Awards.
Science Shop Το Ευρωπαϊκό Πανεπιστήμιο Κύπρου έχει τοποθετήσει την Κύπρο στον διεθνή και ευρωπαϊκό χάρτη των «Science Shops», με την ίδρυση του πρώτου Science Shop, ενός από τα 30 που δραστηριοποιούνται σήμερα στην Ευρώπη. Το "Science Shop" αποτελεί μέλος του Διεθνούς Δικτύου “Living Knowledge” International Science Shop και στοχεύει στην επίλυση προβλημάτων που απασχολούν την κοινωνία των πολιτών. Στην Κύπρο, το πρώτο "Science Shop" ενσωματώθηκε στο ΕΠΚ μέσω του Ευρωπαϊκού Ερευνητικού Προγράμματος PERARES (Εμπλοκή των Πολιτών στην Έρευνα και επίδραση της Έρευνας στην Κοινωνία, 7ο Πρόγραμμα-Πλαίσιο).
Δίκτυο της Ουτρέχτης Το Ευρωπαϊκό Πανεπιστήμιο Κύπρου, μετά από διαδικασία αξιολόγησης και σχετικής ψηφοφορίας, έγινε δεκτό ως πλήρες μέλος του «Δικτύου της Ουτρέχτης», το οποίο αποτελεί σημείο αναφοράς για την ακαδημαϊκή του αριστεία παγκοσμίως.
QS TOP UNIVERSITIES (QS Stars University Ratings) Το Ευρωπαϊκό Πανεπιστήμιο Κύπρου αξιολογήθηκε από την QS World University Rankings, η οποία αξιολογεί πολλά από τα πιο περίβλεπτα πανεπιστήμια στις Ηνωμένες Πολιτείες, τον Καναδά και την Ευρώπη. Η QS Stars University Rating χρησιμοποιείται από τα ενδιαφερόμενα μέρη και μελλοντικούς σπουδαστές, σε διεθνές επίπεδο, για τη διαμόρφωση μιας ευρύτερης αλλά και πιο ολοκληρωμένης εικόνας σε σχέση με την ποιότητα ενός ιδρύματος, καθώς εξετάζει τη διοικητική και ακαδημαϊκή υπόσταση του πανεπιστημίου και αξιολογεί κάθε πτυχή της απόδοσής του ,από τη διδασκαλία και την απασχολησιμότητα των αποφοίτων του μέχρι τις εγκαταστάσεις του και την κοινωνική ευθύνη. Το ΕΠΚ είναι το πρώτο πανεπιστήμιο σε Κύπρο και Ελλάδα που αξιολογήθηκε με τον υψηλότερο δείκτη «Πέντε Αστέρια» στους τομείς της διδασκαλίας, των εγκαταστάσεων, της κοινωνικής ευθύνης, της διεθνοποίησης, της απασχολησιμότητας και της στήριξης των φοιτητών.
Mε βάση τα αποτελέσματα της παγκόσμιας αξιολόγησης πανεπιστήμιων “QS Stars University Ratings” που ολοκληρώθηκε τον Ιούνιο 2021 το Ευρωπαϊκό Πανεπιστήμιο Κύπρου έλαβε την ανώτατη βαθμολογία 5 αστέρια (rated excellent) για τη συνολική του απόδοση ως επίσης και 5 αστέρια και στους ακόλουθους συγκεκριμένους τομείς:
Έγκριση του Πτυχίου Νοσηλευτικής από την Ευρωπαϊκή Επιτροπή Το Πτυχίο Νοσηλευτικής αναγνωρίζεται από την Ευρωπαϊκή Επιτροπή σύμφωνα με την Ευρωπαϊκή Οδηγία 2005/36/ΕΚ που αφορά στην αμοιβαία αναγνώριση των επαγγελματικών προσόντων μεταξύ των κρατών μελών.
Παγκόσμια Κατάταξη Το Ευρωπαϊκό Πανεπιστήμιο Κύπρου κατατάσσεται στα κορυφαία 3000 πανεπιστήμια του κόσμου.
Αναγνωρίζεται από τον Ελληνικό ΔΟΑΤΑΠ Το EUC είναι αναγνωρισμένο από τον Ελληνικό Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ) ως ισοδύναμο και αντίστοιχο των ελληνικών πανεπιστημίων.
Μανόλης Βαρβούνης
Ο Μανόλης Βαρβούνης (Βαθύ Σάμου, 1966) είναι Έλληνας πανεπιστημιακός και συγγραφέας. Γεννήθηκε στη Σάμο, το 1966, σπούδασε στη Φιλοσοφική και στη Θεολογική Σχολή του Εθνικού και Καποδιστριακού Πανεπιστημίου Αθηνών, το 1991 αναγορεύθηκε διδάκτωρ λαογραφίας του Παιδαγωγικού Τμήματος Δ.Ε. του Πανεπιστημίου Αθηνών, με θέμα διατριβής «Λαϊκή λατρεία και θρησκευτική συμπεριφορά των κατοίκων της Σάμου», και στη συνέχεια πραγματοποίησε μεταδιδακτορικές ερευνητικές σπουδές στο Universite Catholique της Louvain la – Neuve, στο Βέλγιο.
Ευρωπαϊκό Πανεπιστήμιο Κύπρου
Υπηρεσίες Φοιτητών
Διαμονή Οι φοιτητικές μονάδες στέγασης βρίσκονται μόλις λίγα λεπτά μακριά από την πανεπιστημιούπολη και διαθέτουν μοντέρνα και κομψά στούντιο και διαμερίσματα ενός υπνοδωματίου, πλήρως επιπλωμένα. Οι φοιτητικές μονάδες στέγασης διαθέτουν επίσης κοινωνικούς χώρους, όπως καφετέρια και γυμναστήριο, ενώ προσφέρουν και άλλες υπηρεσίες όπως αίθουσα πλυντηρίου, διασύνδεση με το διαδίκτυο, χώρο στάθμευσης αυτοκινήτων και ποδηλάτων και ένα πακέτο καλωσορίσματος με απαραίτητα οικιακά σκεύη. Το Γραφείο Στέγασης προσφέρει βοήθεια σε όλους τους φοιτητές για τον εντοπισμό κατάλληλων καταλυμάτων.
Μανόλης Βαρβούνης
Από το 1992 διδάσκει λαογραφία στο Τμήμα Ιστορίας και Εθνολογίας του Δημοκριτείου Πανεπιστημίου Θράκης, όπου διέγραψε μια πλήρη ακαδημαϊκή σταδιοδρομία: Λέκτορας (1992), Επίκουρος Καθηγητής (1998), Μόνιμος Επίκουρος Καθηγητής (2002), Αναπληρωτής Καθηγητής (2004) και Καθηγητής Πρώτης Βαθμίδας (2012), στο αντικείμενο «Λαογραφία». Έχει διδάξει επίσης στα Τμήματα Ελληνικής Φιλολογίας, Παιδαγωγικό Δ.Ε. και Γλώσσας, Πολιτισμού και Φιλολογίας Παρευξεινίων Χωρών, του Πανεπιστημίου Θράκης, και σε μεταπτυχιακά τμήματα του Πανεπιστημίου Αθηνών και του Παντείου Πανεπιστημίου, στη Σχολή Εθνικής Αμύνης και στο Λαϊκό Πανεπιστήμιο της Εταιρείας των Φίλων του Λαού.
Ευρωπαϊκό Πανεπιστήμιο Κύπρου
Υπηρεσίες Φοιτητών
Φοιτητική Ζωή Η ζωή στην πανεπιστημιούπολη συμβάλει στην πνευματική, επαγγελματική, κοινωνική και πολιτιστική ανάπτυξη και εξέλιξη των φοιτητών. Οι φοιτητές ενθαρρύνονται να συμμετέχουν σε έναν ή περισσότερους ομίλους και φοιτητικές οργανώσεις. Οι εξωσχολικές δραστηριότητες ποικίλουν και συμπεριλαμβάνουν Διαγωνισμούς Ομιλίας Νομικής Ρητορικής, Πολιτιστικές Βραδιές, Διαλογισμό, Πάρτι, Εκδρομές και Φεστιβάλ.
Μανόλης Βαρβούνης
Επιστημονικό και συγγραφικό έργο
Μέλος πολλών επιστημονικών εταιρειών στην Ελλάδα και στο εξωτερικό, έχει δημοσιεύσει πολλές μελέτες, αυτοτελώς ή σε επιστημονικά περιοδικά και συλλογικούς τόμους, όχι μόνο στην ελληνική, αλλά και στην αγγλική, στη γαλλική, στην ισπανική, στην ιταλική, στη γερμανική, στη σερβική, στην τουρκική, στη ρωσική, στη γεωργιανή, στην αρμενική, στην αραβική και στη βουλγαρική γλώσσα. Η αναλυτική εργογραφία του περιλαμβάνει 138 αυτοτελείς τόμους και περί τα 1490 επιστημονικά δημοσιεύματα. Με πρόσκληση ξένων πανεπιστημίων και επιστημονικών εταιρειών έχει πραγματοποιήσει ομιλίες και διαλέξεις πλην της Ελλάδας και της Κύπρου, στο Βέλγιο, στη Γερμανία, στο Λουξεμβούργο, στη Δανία, στη Σουηδία, στην Αίγυπτο, στη Ρωσία, στη Σερβία, στη Λετονία, στη Φινλανδία, στην Τουρκία, στη Γεωργία, στην Πολωνία, στη Ρουμανία, στην Αυστραλία, στις Η.Π.Α. και στη Βουλγαρία.
Ευρωπαϊκό Πανεπιστήμιο Κύπρου
Υπηρεσίες Φοιτητών
Κέντρο Καριέρας Το Κέντρο Καριέρας του EUC παρέχει εξατομικευμένες υπηρεσίες σταδιοδρομίας για να ενδυναμώσει τις εμπειρίες ζωής των φοιτητών, να βελτιστοποιήσει τις ακαδημαϊκές τους επιλογές και να συμβάλει στην επίτευξη των επαγγελματικών τους στόχων. Με υψηλά ποσοστά επιτυχίας στην πρακτική άσκηση και την απασχόληση μετά την αποφοίτησή τους, το Κέντρο Καριέρας στηρίζει τους φοιτητές και τους αποφοίτους ώστε να προσδιορίσουν τις επαγγελματικές τους επιλογές – παράλληλα με την ενίσχυση της απασχολησιμότητάς τους – μέσα από μια σειρά δραστηριοτήτων και υπηρεσιών. Το Κέντρο Καριέρας του EUC διατηρεί ισχυρούς δεσμούς με τοπικούς και περιφερειακούς οργανισμούς του δημόσιου και ιδιωτικού τομέα, καθώς και με το δίκτυο αποφοίτων του πανεπιστημίου, συνδράμοντας στη διασύνδεση των φοιτητών με τους μελλοντικούς εργοδότες.
Παραπομπές
Κατηγορία:Πανεπιστήμια στην Κύπρο
Μανόλης Βαρβούνης
Ερευνητικές και επιστημονικές δραστηριότητες
Επιστημονικός υπεύθυνος του τομέα σαμιακών σπουδών του «Πνευματικού Ιδρύματος Σάμου ‘Νικόλαος Δημητρίου’» και της έκδοσης του επιστημονικού περιοδικού «Σαμιακές Μελέτες» (1992-2011), εκδότης του επιστημονικού περιοδικού «Δελτίο Σαμιακών Σπουδών» (2012 κ.εξ.), μέλος της εκδοτικής επιτροπής των επιστημονικών περιοδικών «Λαογραφία» (2007 κ.εξ.), της Ελληνικής Λαογραφικής Εταιρείας και «Εκκλησιαστικός Φάρος» (2008 κ.εξ.) του Πατριαρχείου Αλεξανδρείας και Πάσης Αφρικής, κριτής πολλών επιστημονικών επετηρίδων και περιοδικών, στην Ελλάδα και το εξωτερικό, πρόεδρος και μέλος της οργανωτικής και της επιστημονικής επιτροπής πολλών ελληνικών και ξένων συνεδρίων.
Είναι ο εισηγητής του κλάδου της θρησκευτικής λαογραφίας στην Ελλάδα, ο οποίος υπήρχε στην ευρωπαϊκή λαογραφία ήδη από τη δεκαετία του 1930 (religiöse Volkskunde). Η διαφορά σε σχέση με τις προηγούμενες μελέτες είναι ότι ο νέος αυτός κλάδος δεν μελετά μόνο τη λαϊκή λατρεία, αλλά το σύνολο των εθιμικών και τελετουργικών σχέσεων του ανθρώπου του λαού με το υπερφυσικό, εντός και εκτός εκκλησιαστικής ή συστηματικής και οργανωμένης θρησκευτικής παραδόσεως (δηλ. και την μαγεία, την μαντεία, τις οικονομικές σχέσεις του πιστού με τα θρησκευτικά ιδρύματα κ.λπ.).
Στο πλαίσιο αυτό ίδρυσε και διευθύνει στο Τμήμα Ιστορίας και Εθνολογίας της Σχολής Κλασικών και Ανθρωπιστικών Σπουδών του Δημοκριτείου Πανεπιστημίου Θράκης, στην Κομοτηνή, το «Εργαστήριο Λαογραφίας και Κοινωνικής Ανθρωπολογίας». Παραλλήλως στη Σάμο διευθύνει το «Κέντρο Εκκλησιαστικών, Ιστορικών και Πολιτισμικών Μελετών», που ανήκει στην τοπική Εκκλησία.
Από το 1990 ασχολείται συστηματικά με την καταγραφή της ελληνικής και βαλκανικής λαϊκής παράδοσης, σε όλες τις πολιτισμικές εκδηλώσεις της. Στα πλαίσια αυτά ίδρυσε στο Δημοκρίτειο Πανεπιστήμιο Θράκης το «Λαογραφικό Αρχείο» του Τμήματος Ιστορίας και Εθνολογίας, και οργάνωσε συστηματικές καταγραφές με τους φοιτητές και τους συνεργάτες του, οι οποίες έχουν μέχρι σήμερα αποδώσει 3500 πρωτότυπες συλλογές λαογραφικών πληροφοριών, από πλήθος οικισμών στην Ελλάδα και στις υπόλοιπες βαλκανικές χώρες, και ανάλογες καταγραφές ήχου και εικόνας, ψηφιακές και αναλογικές. Έτσι διασώζονται έτσι στοιχεία της ευρωπαϊκής πολιτιστικής κληρονομιάς που θα είχαν χαθεί, και μάλιστα με τρόπο προσβάσιμο στους μελετητές και μελετώνται τα παράλληλα στοιχεία του λαϊκού πολιτισμού διαφορετικών λαών και διαφορετικών θρησκευτικών παραδόσεων (χριστιανισμού και ισλάμ), που επί αιώνες συνυπάρχουν στον βαλκανικό χώρο. Στα πλαίσια αυτά έχει καταγραφεί πλήρως η πολιτισμική κληρονομιά και η γλώσσα μειονοτήτων όπως οι Πομάκοι της Θράκης, οι οποίοι είναι μοιρασμένοι ανάμεσα στην Ελλάδα, τη Βουλγαρία και την Τουρκία.
Διοικητικό έργο
Πρόεδρος του Τμήματος Ιστορίας και Εθνολογίας του Δημοκριτείου Πανεπιστημίου Θράκης (2015 κ.εξ.). Μέλος της Συγκλήτου (1997-1998, 2015 κ.εξ.), της Επιτροπής Ερευνών (2010-2013) και της Κοσμητείας της Σχολής Κλασικών και Ανθρωπιστικών Σπουδών (2015 κ.εξ.) του Δημοκριτείου Πανεπιστημίου Θράκης, γραμματέας του Οργανισμού Πολιτισμού της Νομαρχιακής Αυτοδιοίκησης Σάμου (ΟΠΟΝΑΣ) (2008-2010) και μέλος του Δ.Σ. του «Κέντρου Λαϊκών Δρωμένων Κομοτηνής» (1995-2003), της Ειδικής Συνοδικής Επιτροπής Εκκλησιαστικών Τεχνών (2006-2009) και της Ειδικής Συνοδικής Επιτροπής Πολιτιστικής Ταυτότητας, της Ιεράς Συνόδου της Εκκλησίας της Ελλάδος (2010 κ.εξ.), μέλος της Δ.Ε. του «Ινστιτούτου Λαϊκού Πολιτισμού Καρπάθου» (2013 κ.εξ.) της Φιλοσοφικής Σχολής του Πανεπιστημίου Αθηνών και του Δήμου Καρπάθου.
Τιμητικές διακρίσεις
Τον Μάρτιο του 2005 η Α.Θ.Π. ο Οικουμενικός Πατριάρχης κ. Βαρθολομαίος του απένειμε το οφφίκιο του «Άρχοντος Προστάτου των Γραμμάτων της Αγίας Μεγάλης του Χριστού Εκκλησίας», ενώ τον Απρίλιο του 2007 η Α.Θ.Μ. ο Πάπας και Πατριάρχης Αλεξανδρείας και Πάσης Αφρικής κ. Θεόδωρος Β’ του απένειμε το οφφίκιο του «Άρχοντος Χαρτοφύλακος» του Αλεξανδρινού Θρόνου. Τον Φεβρουάριο του 2011 η Α.Θ.Μ. ο Πατριάρχης Ιεροσολύμων κ. Θεόφιλος Γ΄ τον αναγόρευσε «Σταυροφόρο του Παναγίου Τάφου».
Τον Δεκέμβριο του 2010 τιμήθηκε με βραβείο της Ακαδημίας Αθηνών ενώ τον Ιανουάριο του 2011 βραβεύθηκε με το Χρυσό Μετάλλιο Τεχνών και Επιστημών και το 2012 με το Μεγάλο Χρυσό Σταυρό Τιμής του Österreichische Albert Schweitzer Gesellschaft. Το 2014 αναγορεύθηκε επίτιμος Διδάκτωρ των Γραμμάτων (LL. Doctorate – Doctor of Letters) του Theological College and Seminary, του Saint Stephen Harding University, και το 2015 τιμήθηκε με το «Μεγάλο Βραβείο» του Ιδρύματος Παιδαγωγικών Μελετών και Εφαρμογών.
Τακτικό, Επίτιμο ή Αντεπιστέλλον μέλος της Accademia Costantina της Ρώμης, το 2013, της Accademia Bonifaciana της Ιταλίας, το 2014, της Norman Academy, τo 2014, της Ποντιφικής Accademia Tiberina της Ιταλίας, το 2014, της Real Academia de Buenas Letras / Reial Academia de Bones Lletres της Βαρκελόνης στην Ισπανία, το 2015, της International Academy of Social Sciences (IASS) των Η.Π.Α., το 2015, και της Real Academia Sancti Ambrosii Martyris της Πορτογαλίας, το 2016.
Το 2013 βραβεύθηκε από το «Ίδρυμα Ευθαλίας και Σταύρου Καλφιώτη» της Αθήνας για το συγγραφικό του έργο.
Επίτιμο μέλος του Δ.Σ. του «Ιδρύματος Κωνσταντίνου και Μαρίας Ζημάλη» της Σάμου (2014), το οποίο του απένειμε επίσης το βραβείο Γραμμάτων και Τεχνών «Επίκουρος», για τη συμβολή του στη μελέτη της ιστορίας και της λαογραφίας της Σάμου (2015). To 2015 τιμήθηκε με το χρυσό μετάλλιο της «Comité des Récompenses de l’ Action Nationale pour la Promotion et le Dèvelopement des Services Bénévoles» της Γαλλίας.
Επίτιμο μέλος της Union der Schweizer und Heimkunde Griechen της Ελβετίας, το 2013, και Accademico Benemerito του Istituto di Studi Storici Beato Pio IX, της Ιταλίας, το 2014. Μέλος της Société royale des Médaillés et Décorés του Βελγίου (2017).
Έχει τιμηθεί με χρυσό μετάλλιο της Asociación Histórica Guardia Civil της Ισπανίας (2016) και από το Trakya Üniversitesi / Sosyal Bilimler Enstitüsü / Görsel Kültür Anabilim Dalı (2016) στην Αδριανούπολη της Τουρκίας. Τιμήθηκε επίσης με το XV Διεθνές Βραβείο «Giuseppe Sciacca» (2017), ενώ έχει αναγορευθεί Επίτιμος Καθηγητής του Τμήματος Κλασικής και Νέας Ελληνικής Φιλολογίας (Departamentul  de Filologie Clasica şi Neogreacă), του Πανεπιστημίου του Βουκουρεστίου  στη Ρουμανία (2017).
Προτεινόμενη βιβλιογραφία
Κατηγορία:Έλληνες πανεπιστημιακοί Κατηγορία:Βραβευθέντες Ακαδημίας Αθηνών
Τρομοκρατική επίθεση στο Λονδίνο τον Ιούνιο του 2017
Στις 3 Ιουνίου 2017, στις 22:08 τοπική ώρα, τρεις ισλαμιστές τρομοκράτες πραγματοποίησαν τρομοκρατική επίθεση σε δύο τοποθεσίες στο κέντρο του Λονδίνου. Η επίθεση άρχισε όταν ένα λευκό φορτηγάκι χτύπησε πεζούς στη Γέφυρα του Λονδίνου. Το φορτηγό συνέχισε την πορεία του και σταμάτησε νότια της γέφυρας. Τρεις άντρες βγήκαν από το φορτηγάκι και έτρεξαν προς την Borough Market, όπου επιτέθηκαν με μαχαίρι σε πελάτες εστιατορίων. Μάρτυρες ανέφεραν ότι οι δράστες φώναξαν "Αυτό είναι για τον Αλλάχ".
Επτά άνθρωποι σκοτώθηκαν και 48 τραυματίστηκαν κατά την επίθεση. Τρεις ύποπτοι φορώντας γιλέκα που έμοιαζαν να έχουν εκρηκτικά σκοτώθηκαν από την αστυνομία. Η Μητροπολιτική Αστυνομία κήρυξε τις επιθέσεις αυτές ως τρομοκρατικές ενέργειες.
Υπόβαθρο
Η επίθεση ήταν η τρίτη που έλαβε χώρα στη Μεγάλη Βρετανία από τις αρχές του 2017. Τον Μάρτιο του 2017, ένας άνθρωπος σκότωσε πέντε άτομα σε μια συνδυασμένη επίθεση με όχημα και μαχαίρι στο Γουέστμινστερ, και 22 άνθρωποι σκοτώθηκαν στην Manchester Arena σε μια βομβιστική επίθεση αυτοκτονίας τον Μάιο του 2017. Μετά το τελευταίο περιστατικό, το Επίπεδο Απειλής για την τρομοκρατία στη χώρα αναβαθμίστηκε σε «κρίσιμο», που σημαίνει ότι μια επίθεση ήταν «σύντομα αναμενόμενη», αλλά μετά από πέντε ημέρες μειώθηκε σε «σοβαρό», που σημαίνει μια επίθεση ήταν «πολύ πιθανή». Το επίπεδο ήταν «σοβαρό» την ώρα των επιθέσεων του Ιουνίου.
Η επίθεση
Γύρω στις 22:08 τοπική ώρα, ένα λευκό φορτηγάκι Ford Transit με πορεία από βορρά προς νότο και ενώ περνούσε την Γέφυρα του Λονδίνου ανέβηκε στο πεζοδρόμιο και χτύπησε πεζούς. μικρογραφία|Stoney Street, Borough, εκεί όπου οι επιθέσεις έλαβαν χώρα, (φωτογραφία του 2009) Μετά την συντριβή του μικρού φορτηγού έξω από το παμπ Μπάροου Μπόυ και Μπανκερ στην Borough High Street, οι τρεις δράστες, φορώντας ψεύτικα γιλέκα αυτοκτονίας, έτρεξαν στη Stoney Street που γειτνιάζει με την Borough Market, και μαχαίρωσαν τέσσερα άτομα στην περιοχή του παμπ Borough Bistro. Η επίθεση έλαβε χώρα λίγο μετά το συμβάν στη γέφυρα. Οι πελάτες της παμπ προσπάθησαν να υπερασπιστούν τον εαυτό τους, ρίχνοντας μπουκάλια, καρέκλες και άλλα αντικείμενα κατά των επιτιθεμένων. Οι άνθρωποι μέσα και γύρω από μια σειρά από άλλα εστιατόρια, όπως τα Brindisa, El Pastor, Roast, το Black and Blue και το παμπ Wheatsheaf, δέχθηκαν επίσης επίθεση. Ένας μάρτυρας είπε ότι οι δράστες φώναξαν «Αυτό είναι για τον Αλλάχ». Οι τρεις επιτιθέμενοι σκοτώθηκαν από την αστυνομία έξω από το Wheatsheaf οκτώ λεπτά μετά την έναρξη της επίθεσης. Σύμφωνα με την αστυνομία, οι αξιωματικοί έβαλαν με 50 σφαίρες για να εξασφαλιστεί ότι οι επιτιθέμενοι δεν θα προβούν σε με πιθανή επίθεση αυτοκτονίας με βόμβες.
Επακόλουθα
Η Μητροπολιτική Αστυνομία ζήτησε από τους πολίτες να παραμείνουν ήρεμοι και προσεκτικοί. Ένα περιστατικό με μαχαίρωμα είχε λάβει χώρα στο Vauxhall στις 23:45 τοπική. Εξαιτίας του έκλεισαν οι σταθμοί του μετρό Bank και Vauxhall για σύντομο χρονικό διάστημα. Το μαχαίρωμα αυτό επιβεβαιώθηκε αργότερα ότι ήταν άσχετο με την τρομοκρατική επίθεση.
Το πρωί της 4ης Ιουνίου πραγματοποιήθηκε υπό την Τερέζα Μέι συνάντηση της ομάδας έκτακτης ανάγκης COBRA. Το ίδιο πρωί, η αστυνομία έκανε 12 συλλήψεις μετά από επιδρομές σε διαμερίσματα στην περιοχή του ανατολικού Λονδίνου Banking, όπου ήταν ο τόπος κατοικίας ενός από τους δράστες. Τέσσερις άνθρωποι κρατούνται επί του παρόντος.
Απώλειες
Επτά θύματα και τρεις επιτιθέμενοι σκοτώθηκαν και 48 άνθρωποι τραυματίστηκαν κατά την επίθεση, συμπεριλαμβανομένων ενός Νεοζηλανδόύ, ενός Καναδού, δύο Αυστραλών και τεσσάρων Γάλλων. Από τα άτομα αυτά, 21 αναφέρονται ότι βρίσκονται σε κρίσιμη κατάσταση. Αξιωματικός της Βρετανικής Αστυνομίας Μεταφορών που  επενέβη στην επίθεση μαχαιρώθηκε και υπέστη σοβαρά τραύματα στο κεφάλι, το πρόσωπο και το λαιμό.
Οι επιτιθέμενοι
Οι τρεις επιτιθέμενοι σκοτώθηκαν από την αστυνομία. Οι ταυτότητές τους δεν έχουν ακόμη ανακοινωθεί. Η αστυνομία επί του παρόντος διεξάγει περαιτέρω έρευνες για το εάν οποιοσδήποτε άλλος εμπλέκεται στο σχεδιασμό της επίθεσης. Στις 4 Ιουνίου, η υπουργός Εσωτερικών Άμπερ Ραντ, δήλωσε ότι «είμαστε σίγουροι για το γεγονός ότι ήταν ριζοσπάστες Ισλαμιστές τρομοκράτες, ... και πρέπει να μάθουμε περισσότερα σχετικά με το πού προήλθε αυτή η ριζοσπαστικοποίηση.»
Ηνωμένο Βασίλειο
Η Πρωθυπουργός Τερέζα Μέι επέστρεψε στην Ντάουνινγκ Στριτ από την εκστρατεία για τις γενικές εκλογές. Είπε ότι το περιστατικό θεωρείται τρομοκρατική ενέργεια, και ότι και οι τρεις πρόσφατες επιθέσεις ήταν "δεμένοι στην ενιαία διαβολική ιδεολογία του Ισλαμικού εξτρεμισμού".
Το Συντηρητικό Κόμμα, το Εργατικό Κόμμα, οι Φιλελεύθεροι Δημοκράτες και Σκωτικό Εθνικό Κόμμα ανέστειλαν την εκλογική τους εκστρατεία για μια μέρα μετά την επίθεση. Το UKIP δεν επέλεξε να αναστείλει την εκστρατεία του και ο αρχηγός Paul Nuttall είπε ότι ήταν «αυτό που θα ήθελαν οι εξτρεμιστές». Η Τερέζα Μέι επιβεβαίωσε ότι οι γενικές εκλογές θα γίνουν όπως έχει προγραμματιστεί στις 8 Ιουνίου.
Ο ηγέτης της Αντιπολίτευσης Τζέρεμι Κόρμπιν, οι Φιλελεύθερος Δημοκράτης ηγέτης Τιμ Φάρρον, και ο Δήμαρχος του Λονδίνου Σαντίκ Χαν έγραψαν στο Twitter ότι οι σκέψεις τους με εκείνους που υποφέρουν και εξέφρασαν τις ευχαριστίες τους προς τις υπηρεσίες έκτακτης ανάγκης.
Από ηγέτες άλλων χωρών
Αντιδρώντας στο περιστατικό, οι ηγέτες πολλών χωρών, οι εθνικές κυβερνήσεις και άλλοι ηγέτες του κόσμου έστειλαν συλλυπητήρια και πρόσφεραν βοήθεια. Ανάμεσα σε αυτούς ήταν ο Αυστραλός Πρωθυπουργός, Μάλκολμ Τέρνμπουλ,  ο Καναδός Πρωθυπουρός Τζάστιν Τρυντώ, ο Τσέχος Πρωθυπουργός Μπόχουσλαβ Σομπότκα,  ο Φινλανδός Πρόεδρος Σάουλι Νιινίστο, ο Γάλλος Πρόεδρος Εμμανυέλ Μακρόν, η Γερμανίδα Καγκελάριος Άνγκελα Μέρκελ, Ο Ούγγρος Πρωθυπουργός Βίκτορ Όρμπαν,  ο Ινδός Πρωθυπουργός Ναρέντρα Μόντι,  ο υπουργό εξωτερικών του Ιράν Mohammad Javad Zarif,  ο Ιρλανδός Πρωθυπουργός Έντα Κένι,  ο Ιταλός πρωθυπουργός Πάολο Τζεντιλόνι, ο Πρωθυπουργός της Μαλαισίας Νατζίμπ Ραζάκ,  ο Ρουμάνος Πρόεδρος Κλάους Γιοχάνις,  Ο Ισπανός πρωθυπουργός Μαριάνο Ραχόι, ο Ρώσος Πρόεδρος Βλαντίμιρ Πούτιν, ο Πρωθυπουργός της Νέας Ζηλανδίας Μπιλ Ίνγλις, ο Πάπας Φραγκίσκος και ο Πρόεδρος της Ευρωπαϊκής Επιτροπής Ζαν-Κλοντ Γιούνκερ και ο Πρόεδρος της Αμερικής Ντόναλντ Τραμπ.
ΦΚ Ολίμπικ
Η ΦΚ Ολίμπικ είναι μια ποδοσφαιρική ομάδα από το Σαράγεβο. Συμμετέχει στο Πρωτάθλημα ποδοσφαίρου Βοσνίας και Ερζεγοβίνης. Ιδρύθηκε το 1993. Έδρα της ομάδας είναι το Stadion Otoka χωρητικότητας 3000 θεατών.
Τίτλοι
Κύπελλο Βοσνίας και Ερζεγοβίνης:
Εξωτερικοί σύνδεσμοι
Κατηγορία:Ποδοσφαιρικές ομάδες Βοσνίας και Ερζεγοβίνης Κατηγορία:Ιδρύσεις ποδοσφαιρικών ομάδων το 1993
Θάνατος της Μαίρη Τζέιν Μπάρκερ
Στις 25 Φεβρουαρίου του 1957, η Μαίρη Τζέιν Μπάρκερ (Αγγλικά: Mary Jane Barker), μια 4χρονη Αμερικανίδα από το Μπέλμαρ του Νιου Τζέρσι, χάθηκε μαζί με τον σκύλο της φίλης της. Μετά από μια εκτεταμένη έρευνα σε όλη την πόλη, η οποία ονομάστηκε από τον Τύπο ως «η μεγαλύτερη έρευνα στο Νότιο Τζέρσι», το πτώμα της ανακαλύφθηκε από την φίλη της στην ντουλάπα ενός ακατοίκητου γειτονικού σπιτιού στις 3 Μαρτίου. Ο σκύλος βγήκε από την ντουλάπα, φαινομενικά αβλαβής.
Παρά την αρχική υποψία για εγκληματική ενέργεια, ο θάνατος της κρίθηκε ως ατύχημα, δηλαδή μια περίπτωση ασιτίας καθώς η Μπάρκερ παγιδεύτηκε στην ντουλάπα. Οι ερευνητές κατέληξαν στο συμπέρασμα ότι το κοριτσάκι πέθανε στις 28 Φεβρουαρίου, δηλαδή τρεις ημέρες μετά την εξαφάνιση της.
Εξαφάνιση
Η Μαίρη Τζέιν εξαφανίστηκε μαζί με ένα τεσσάρων μηνών μαύρο κουτάβι ράτσας Κάβαλιερ Κινγκ Τσαρλς Σπάνιελ στις 10:30 π.μ. τη Δευτέρα 25 Φεβρουαρίου του 1957, στο Μπέλμαρ. Τελευταία φορά εθεάθη να παίζει σε μια κοντινή αυλή, πηγαίνοντας να συναντήσει τη φίλη και γειτόνισσα της, την 6χρονη Μαρία Φρίτα, η οποία ήταν η ιδιοκτήτρια του σκύλου. Η αστυνομία ενημερώθηκε το μεσημέρι της ίδιας μέρας για την εξαφάνιση και η αρχική σκέψη ήταν ότι αυτό ήταν αποτέλεσμα απαγωγής. Την επόμενη μέρα βρέθηκαν ίχνη κατά μήκος μιας κοντινής όχθης ρέματος που έμοιαζαν με αυτά ενός άνδρα, ενός παιδιού και ενός σκύλου. Η αστυνομία δήλωσε ότι τα μικρά ίχνη στη λάσπη ταίριαζαν με το μέγεθος των παπουτσιών της Μαίρης.
Αναζήτηση
Η εξαφάνισή της «πυροδότησε μια εντατική έρευνα για την ανεύρεση ενός απαγωγέα ή δολοφόνου», σύμφωνα με την εφημερίδα The Philadelphia Inquirer. Εκατοντάδες εθελοντές και αστυνομικοί ερεύνησαν την πόλη. Την πρώτη νύχτα, περισσότεροι από 200 άτομα έκαναν έρευνα με τα πόδια. Συνολικά συμμετείχαν πάνω από χίλιοι εθελοντές. Τα τέταρτα γενέθλιά της Μαίρης ήρθαν και έφυγαν χωρίς κανένα σημάδι της.
Την Τετάρτη, 27 Φεβρουαρίου, οι γονείς έκαναν έκκληση στην τηλεόραση σε όποιον μπορεί να απήγαγε την κόρη τους, ζητώντας του «να αφήσει το παιδί στην πλησιέστερη εκκλησία». Ο Βερν Λόβινγκ, ένας 43χρονος τεχνίτης δαπέδων θεωρήθηκε ύποπτος γιατί στο παρελθόν είχε καταδικαστεί για κακοποίηση παιδιών. Όταν ανακρίθηκε πράγματι ισχυρίστηκε ότι βρισκόταν κοντά στο σπίτι των Μπάρκερ. Την Πέμπτη, 28 Φεβρουαρίου, το Ομοσπονδιακό Γραφείο Ερευνών (FBI) διεξήγαγε τη δική του έρευνα και την επόμενη ημέρα ανέκρινε ξανά τον ύποπτο αφού η αστυνομία έλαβε ένα τηλεφώνημα από κάποιον που ζητούσε 500 $ ως λύτρα. Η αστυνομία έκανε έκκληση στον απαγωγέα να μην «κινηθεί σπασμωδικά και κάνει κακό στο παιδί».
Η θλίψη της οικογένειας Μπάρκερ ήταν ιδιαίτερα έντονη στις 28 Φεβρουαρίου και την 1η Μαρτίου, καθώς αυτές ήταν οι ημερομηνίες γενέθλιων της Μαίρης και του πατέρα της και σχεδίαζαν να κάνουν μια κοινή γιορτή εκείνη την εβδομάδα. Η αστυνομία δήλωσε ότι ερευνούσε πολλά στοιχεία, αλλά δεν είχε καμία εξέλιξη η ερευνά τους. Το Σάββατο 2 Μαρτίου, το FBI κλήθηκε επίσημα να ακολουθήσει τις διατάξεις του Ομοσπονδιακού Νόμου περί απαγωγών. Επιπλέον, πολλές κοντινές χωματερές ερευνήθηκαν χωρίς ωστόσο να υπάρχει κάποιο αποτέλεσμα.
Η ανακάλυψη του πτώματος
Την Κυριακή 3 Μαρτίου, η Μαρία Φρίτα, η ιδιοκτήτρια του σκύλου και φίλη της Μαίρης πήγε με τη μητέρα της σε ένα ακατοίκητο, νεόκτιστο ράντσο, δίπλα στο σπίτι της, το οποίο ήταν ιδιοκτησία του θείου και της θείας της, δηλαδή του ζεύγους Πατ Βέκια. Η Μαρία κατάφερε να ανοίξει την πόρτα της ντουλάπας του υπνοδωματίου, και ο χαμένος σκύλος της πετάχτηκε έξω και πήδηξε χαρούμενος πάνω της. Στην ντουλάπα ήταν επίσης το άψυχο σώμα της Μαίρη Τζέιν, σε καθιστή θέση, με την κουκούλα του μπλε παλτό της να καλύπτει μερικώς τα ξανθά μαλλιά της. Εντούτοις έλειπαν κομμάτια γούνας από το καπέλο του κοριτσιού. Ο αρχηγός της αστυνομίας Έντουαρντ Γκάριτι δήλωσε ότι πίστευε ότι η Μαίρη είχε τοποθετηθεί από κάποιον άλλο μέσα στην ντουλάπα. Επιπλέον παρατήρησε ότι το κουτάβι έδειχνε να είχε τραφεί προσφάτως και ενώ δεν ήταν εκπαιδευόμενο δεν είχε κάνει την ανάγκη του εκεί καθώς δεν βρέθηκαν ακαθαρσίες μέσα στην ντουλάπα.